**Γενικό Λύκειο Σκύδρας «Γεώργιος Δήμου»**

**Σχολικό έτος 2022-2023**

**Εκπαιδευτικός Όμιλος Περιβαλλοντικής Εκπαίδευσης**

**Ετήσια συνοπτική έκθεση**

**10 Μαΐου 2023**

**Υπεύθυνος Ομίλου: Βαμβακίδης Δημήτριος (ΠΕ04.01, Φυσικός)**

**Συμμετέχοντες εκπαιδευτικοί: Μαγκάτη Ελένη, Στάμου Γεωργία**

Κατά τη διάρκεια του σχολικού έτους 2022-2023 λειτούργησε στο σχολείο Εκπαιδευτικός Όμιλος Περιβαλλοντικής Εκπαίδευσης. Συμμετείχαν 18 μαθητές/-τριες από τμήματα Α και Β τάξης. Οι στόχοι λειτουργίας του υπήρξαν η ανάπτυξη της περιβαλλοντικής συνείδησης, η υλοποίηση μιας διερευνητικής εργασίας με θέμα την κλιματική αλλαγή και η υλοποίηση περιβαλλοντικών δράσεων. Οι μαθητές/ήτριες ανέλαβαν το ρόλο του επιστήμονα, του καλλιτέχνη και του ακτιβιστή, προκειμένου να διαδώσουν το πρόβλημα της κλιματικής αλλαγής στην ευρύτερη κοινότητα. Οι στόχοι υλοποιήθηκαν με τη συστηματική παρακολούθηση από το σύνολο των συμμετεχόντων/-ουσών μαθητών/-τριών στο δίωρο εβδομαδιαίο ωράριο λειτουργίας του Ομίλου και τη συμμετοχή τους σε διαγωνισμό κλιματικού πρότζεκτ που διοργάνωσε το τμήμα μετεωρολογίας και κλιματολογίας του ΑΠΘ, στον οποίο κατέκτησαν το πρώτο βραβείο.  Το έργο του Ομίλου αποτιμάται θετικά καθώς συνέβαλε στην ανάπτυξη της περιβαλλοντικής συνείδησης των μαθητών/ητριών και στην ενεργοποίηση σε θέματα προστασίας του περιβάλλοντος.

**Υπεύθυνος Εκπαιδευτικού Ομίλου**

**Περιβαλλοντικής Εκπαίδευσης**

**Βαμβακίδης Δημήτριος**